Huis aangebied as beloning vir vermiste hondDie plakkaat wat me Liu van haar hond opgesit het (Beijing Youth Daily) ŉ Vrou van Beijing bied haar huis as beloning aan nadat haar geliefde troeteldier verdwyn het, berig die Beijing Youth Daily. Die 70-jarige vrou, wat alleen saam met die hond gebly het, het oral in haar omgewing plakkate opgeplak met ŉ foto van die hond en ŉ belofte dat enigiemand haar huis, ter waarde van ongeveer R7.8 miljoen, kan kry indien hulle hom kan opspoor. Dit wil egter voorkom of die vrou se plakkate nou die verkeerde aandag trek. Sy kry talle oproepe, maar dit is elke keer die verkeerde hond. Daar was glo al selfs persone wat honde vermom het om soos haar troeteldier te lyk. Haar broerskind het gesê hulle is nou al só siek en sat van die valse oproepe dat hulle eerder die soektog vir aflas.